סיימון סבאג מונטיפיורי

סיימון ג'ונתן סבאג מונטיפיורי (באנגלית: Simon Jonathan Sebag Montefiore; נולד ב-27 ביוני 1965 בלונדון) הוא היסטוריון וסופר יהודי בריטי.

ההיסטוריה המשפחתית
משפחתו מצד אביו הם מגורשי ספרד שעברו למרוקו ואיטליה. משפחת אמו הגיעה לבריטניה מליטא בתחילת המאה ה-20.
אביו של סיימון, רופא במקצועו, הוא נצר לשושלת ספרדית עשירה של יהודים שפעלו כדיפלומטים וכבנקאים בכל רחבי אירופה. בראשית המאה ה-19, סר משה מונטיפיורי, דוד סבו של סיימון, סחר בשווקים בהתבסס על ידע מודיעיני אודות קרב ווטרלו ונעשה שותף בעסקי הבנקאות של חברת הבנקאות של משפחת רוטשילד. בניגוד לכך, אמו של סיימון, אפריל, סופרת במשלח ידה, הגיעה ממשפחה ענייה של מלומדים יהודים ליטאים. אביה נס מהאימפריה הרוסית בראשית המאה ה-20. הוא רכש עם משפחתו כרטיסים לעיר ניו יורק, אבל רימו אותם והם הורדו בקורק, אירלנד. במהלך חרם לימריק של 1904 הם עזבו את אירלנד ועברו לניוקאסל, אנגליה.

 שנותיו הראשונות 
סיימון סבאג מונטיפיורי למד בבית הספר הארו (Harrow) ובקולג' גונוויל וקיס (Gonville and Caius) באוניברסיטת קיימברידג', שם למד היסטוריה.
הוא עבד כבנקאי וכעיתונאי ליחסים בינלאומיים.

ספריו של מונטיפיורי הם רבי מכר וראו אור ב-33 שפות, בהם גם עברית. ספרו הראשון, "Catherine the Great & Potemkin", היה מועמד סופי לפרסים סמואל ג'ונסון, דאף (Duff) קופר ופרסי הביוגרפיה של מארש.
"סטלין - חצר הצאר האדום" זכה בפרסי הספר הבריטי בקטגוריית ספר ההיסטוריה של השנה ב-2004. "סטלין הצעיר" זכה בפרס הלוס אנג'לס טיימס לביוגרפיה הטובה ביותר של השנה, בפרס הספר של קוסטה, בפרס ברונו קרייסקי לספרות פוליטית, ובפרס הביוגרפיה הפוליטית בצרפת, והיה מועמד סופי לפרס הזיכרון לג'יימס טייט בלאק (James Tait Black).

אולפני מירמקס ואולפני רובי רכשו את הזכויות לסרט שיתבסס על הספר "סטלין הצעיר".

הוא גם כתב רומן, "Sashenka". ספר ההיסטוריה הבא שכתב הוא "Jerusalem: the Biography", המתאר היסטוריה חדשה של המזרח התיכון.

הוא עמית האגודה המלכותית לספרות, מתגורר בלונדון ביחד עם אשתו, הסופרת סנטה מונטיפיורי, ושני ילדיהם.
חמיו הוא בעל האדמות האנגלו-ארגנטינאי צ'ארלס פלמר-תומקינסון, אחיו הוא יו סבאג מונטיפיורי וגיסתו היא אשת החברה טארה פלמר-תומקינסון.
חבריו כוללים את המלך צ'ארלס השלישי, ראש ממשלת בריטניה לשעבר דייוויד קמרון וקו סטארק.

ספריו
ספריו שתורגמו לעברית
 ירושלים: הביוגרפיה (מאנגלית: גיל שמר), אור יהודה: הוצאת דביר, 2013
 סשינקה (מאנגלית: יעל ענבר), אור יהודה: כנרת, זמורה-ביתן, 2010
 (עם דן ג'ונס וקלודיה רנטון), 101 גיבורים: החשובים, האמיצים, המעניינים בתולדות האדם (מאנגלית: אורי שגיא), אור יהודה: כנרת, זמורה-ביתן, תשע"א 2010
 סטלין הצעיר (מאנגלית: מנשה ארבל), אור יהודה: הוצאת דביר, תש"ע 2010
 סטלין חצר הצאר האדום (מאנגלית: מנשה ארבל), אור יהודה: הוצאת זמורה-ביתן ויבנה, 2006

ספרות תעודית
 The World: A Family History of Humanity (2022)
 Jerusalem: the Biography, a fresh history of the Middle East, Knopf (October 25, 2011)
 101 World Heroes, 2009
 Monsters – History's most evil men and women, 2008
 Young Stalin, 2008
 Stalin: The Court of the Red Tsar, 2005, 2004  
 Potemkin: Catherine the Great's Imperial Partner, 2005
 Catherine the Great and Potemkin, 2004
 Speeches that Changed the World: The Stories and Transcripts of the Moments that Made History, 2008, 2007
 Piggy Foxy and the Sword of Revolution: Bolshevik Self-Portraits (Annals of Communism Series) with Alexander Vatlin, Larisa Malashenko and Vadim A. Staklo, 2006
 A History of Caucasus, 2005  
 King's Parade, 1992

סיפורת
 Sashenka, 2008
 My Affair with Stalin, 2004

CD
 Speeches that Changed The World

 קישורים חיצוניים 











הערות שוליים

קטגוריה:סופרים יהודים בריטים
קטגוריה:היסטוריונים יהודים בריטים
קטגוריה:היסטוריונים של רוסיה
קטגוריה:משפחת מונטיפיורי
קטגוריה:חברי האגודה המלכותית לספרות
קטגוריה:בוגרי אוניברסיטת קיימברידג'
קטגוריה:בוגרי בית הספר הארו
קטגוריה:סגל אוניברסיטת בקינגהאם
קטגוריה:בריטים ממוצא יהודי-מרוקאי
קטגוריה:בריטים ממוצא יהודי-ליטאי
קטגוריה:בריטים שנולדו ב-1965
קטגוריה:היסטוריונים של העת העתיקה